stanford-oval/wikipedia huggingface dataset:
Paavo Pelto

Paavo Pelto (s. 21. tammikuuta 1984) on suomalainen pesäpalloilija. Pelto edusti Superpesiksessä pelaavaa Nurmon Jymyä. Nurmon Jymyn ja Seinäjoen Maila-Jussien fuusion jälkeen Pelto pelasi kaudella 2013 Nurmon Jymyn sarjapaikan perineessä Seinäjoen JymyJusseissa. Tällä hetkellä Pelto edustaa Pattijoen Urheilijoita.Superpesiksessä
Kaudella 2023 Pelto pelaa Kiteen Pallossa.
Saavutukset > Pelaajana

1 Itä-Länsi-ottelu: 2013
Operaatio Suojaava reuna

Operaatio Suojaava reuna (engl. Operation Protective Edge; hepr. ‏מִבְצָע צוּק אֵיתָן‎, Mivtza' Tzuk Eitan, 'Operaatio Luja kallio') on Israelin Gazaan vuonna 2014 tekemä ilma- ja maahyökkäys. Israel pyrki hyökkäyksellään tuhoamaan palestiinalaistaistelijoiden hyökkäystunneleita ja sotilasraketteja. Operaatio alkoi ilmapommituksilla 8. heinäkuuta ja maahyökkäys alkoi 17. heinäkuuta. 2. elokuuta mennessä israelilaiset olivat tappaneet 1 650 palestiinalaista ja palestiinalaiset 66 israelilaista. Suurin osa palestiinalaisista kuolleista oli siviilejä, mutta vielä suurempi osa israelilaisista sotilaita. Israel kiisti siviiliuhrien suuren määrän. YK:n turvallisuusneuvosto vaati taistelujen lopettamista välittömästi. Israel kärsi sodassa selvästi suuremmat tappiot kuin edellisessä Gazan sodassa.
Sota

Israel aloitti operaationsa ilmapommituksilla 8. heinäkuuta ja tehosti operaatiotaan maahyökkäyksellä 17. heinäkuuta vuonna 2014. Israel kehotti 12. heinäkuuta Pohjois-Gazan asukkaita lähtemään kodeistaan. Tuhannet pakenivatkin Pohjois-Gazasta.
Hamas vastasi Israelin hyökkäykseen ampumalla raketteja Israeliin ja yrittämällä tehdä sinne yksittäisiä kommandoiskuja mm. tunnelien kautta. Hamas julisti sodan alussa myös israelilaissiviilit rakettitulen kohteeksi.
Israel torjui joitain raketteja Rautakupoli-ohjuspuolustusjärjestelmällään. Israel ei suostunut keskeyttämään hyökkäystään mm. YK:n pyynnöstä huolimatta. Hamas ei suostunut ainakaan yhteen Israelin esittämään tulitaukoon.
Israel pyrki iskemään ilmasta muun muassa Hamas-johtajien koteihin. 24. heinäkuuta alkoivat Ramallahissa Länsirannalla protestit, jonka kokoisia ei oltu nähty sitten vuoden 2005..
Yhdysvaltain ulkoministeri John Kerry yritti saada kestävän tulitauon aikaan. Israel suostui 12 tunnin tulitaukoon 26. heinäkuuta 2014, mutta sanoi vastaavansa jos terroristit yrittäisivät käyttää tulitaukoa hyväkseen. Israel ilmoitti jatkavansa humanitaarista tulitaukoa 24 tunnilla 27. heinäkuuta puolille öille asti, mutta Hamas ei tähän suostunut, vaan jatkoi yksipuolisesti sotatoimia ampumalla raketteja välittömästi alkuperäisen tulitauon päätyttyä Israeliin. Koska Hamas jatkoi iskuja välittömästi tulitauon päättymisen jälkeen, surmaten israelilaisia, perui Israel tulitauon jatkumissuunnitelmansa ja jatkoi iskuja Gazaan. Muutama tunti Israelin vastaiskujen jälkeen Hamas ilmoitti suostuvansa vuorokauden mittaiseen tulitaukoon, joka alkaisi sunnuntaina kahdelta, ennen muslimien kolmipäiväistä Id al-fitr -juhlapyhää, joka on viikon alkupuolella. Kun Israelin pääministeri Benjamin Netanjahulta kysyttiin Israelin suostumisesta tulitaukoon hän vastasi: "Hamas ei hyväksy edes omaa tulitaukoaan, se jatkaa tulittamista meitä kohti nytkin."
Perjantaiaamuna 1. elokuuta osapuolet aloittivat kolmen vuorokauden mittaiseksi tarkoitetun tulitauon, joka ehti kuitenkin kestää vain tunteja, kun kahden israelilaissotilaan kuolemaan ja yhden katoamiseen johtanut välikohtaus Etelä-Gazassa sai Israelin iskemään alueelle. Tulituksessa sai surmansa kymmeniä ihmisiä. Tuoreeltaan sekä Israel, että Hamas syyttivät toisiaan ensimmäisestä sopimusrikkeestä. Sekä YK:n pääsihteeri Ban Ki-moon, että Yhdysvaltain presidentti Barak Obama pitivät palestiinalaisia tulitaukosopimuksen rikkojina ja syyttivät Hamasia kyvyttömyydestä uskottavasti edustaa palestiinalaisosapuolta.
2. elokuuta Israel alkoi vetää maajoukkojaan pois Gazasta. Israelin asevoimien mukaan se oli saanut tuhottua jo lähes kaikki tunnelit ja Gazan pohjoisosien olevan paenneille palestiinalassiviileille turvallisia palata. Netanjahu sanoi Israelin operaation siirtyvän tunnelien tuhoamisen jälkeen ”uuteen vaiheeseen”, mutta ilmoitti samalla Israelin olevan valmis jatkamaan sotilasoperaatiota tarvittaessa täydellä voimalla tunnelien tuhoamisen jälkeenkin. Hän toivoi kansainvälisen yhteisön auttavan Gazan jälleenrakentamisessa.
Uhrit ja tuhot

2. elokuuta mennessä sodassa oli ihmisoikeusjärjestöjen mukaan kuollut yli 1 700 palestiinalaista, joista näiden mukaan ainakin 80 prosenttia oli ollut siviilejä. Israelin tappiot olivat 67 sotilasta ja kolme siviiliä. Israel kiisti siviiliuhrien osuuden sanoen palestiinalaisuhreista puolet olleen taistelijoita..
12 ensimmäisen taistelupäivän aikana ainakin 2 000 palestiinalaista haavoittui. YK:n mukaan noin 100 000 ihmistä pakeni sotaa Gazan sisällä. Hyökkäys aiheutti laajaa aineellista tuho Gazassa ja Hamasin vastatulitus vain vähäistä Israelissa. 
Israelia arvosteltiin runsaasti siviiliuhreja tuottavista hyökkäyksistä. Gazalaiset väittivät Israelin valinneen siviilit kohteikseen. 
Eräässä tapauksessa Israelin armeija iski ilmasta YK:n ylläpitämään kouluun, jolloin
15 kuoli, muun muassa YK:n henkilökuntaa. Samassa yhteydessä YK:n edustaja kertoi rutiinitarkastuksessa löytyneen 20 Hamasin rakettia YK:n pitämän koulun tiloista. YK:n pääsihteeri Ban Ki-moon piti rakettien löytymistä hälyttävänä ja niiden säilytyksen vaarantavan lapset ja muut turvaa etsivät.
Israelissa taas syytettiin gazalaisia kiihtyneen rakettitulen ja hyökkäystunnelien teon lisäksi nyt muun muassa lapsien käyttämisestä ihmiskilpinä ja aseiden säilyttämisestä moskeijoissa, sairaaloissa ja kouluissa.YK:n alainen UNRWA-järjestö kertoi, että heidän tiloissaan on säilytetty Hamasin raketteja.
Netanjahu valitti siviiliuhreja sunnuntaina 20. heinäkuuta, jota pidettiin sodan siihen asti verisimpänä päivänä, jolloin yli 80 palestiinalaista ja 13 israelilaissotilasta kuoli. Maasodan edetessä yhä enemmän myös israelilaissotilaita kuoli , minkä uskottiin osaltaan luovan paineita tulitauolle. Hamasin varajohtaja Ismail Haniyeh vaati tuliteon ehdoksi Israelin hyökkäyksen ja Gazan saarron lopettamista, uhaten muuten jatkaa israelilaistan tappamista.
Israelilaisten mielipide

Israelin väestö tuki Gazan sotaa ennenäkemättömän yksimielisesti, vaikka kriitikoita löytyikin muun muassa vasemmistosta, rauhanliikkeestä ja Israelin arabien parista. Israelin pääministeri Netanjahu sanoi, ettei ulkomainen painostus keskeytä operaatiota. Israelissa suurin osa väestöstä kannatti Gazan sotaa varsinkin juutalaisten keskuudessa. Monikaan ei halunnut tai uskaltanut arvostella sotaa vakavana uhkana pidettyä Hamasia vastaan. Sotapolitiikan vastustajia ahdisteltiin. Myöskään israelilaiset eivät yleensä pitäneet armeijansa toimia ylimitoitettuina. Eritoten Etelä-Israelissa oltiin väsyneitä palestiinalaisten jatkuviin raketti-iskuihin, jotka juoksuttivat ihmisiä pommisuojiin. Siksi ihmiset tukivat hallituksen operaatiota. Tanskalaislehti Kristeligt Dagbladin artikkelin myötä internetissä levisi kuva ”Sderotin elokuvateatterista”, jossa noin 60–70 israelilaista oli piknikillä mäellä lähellä Gazan rajaa katselemassa, taputtamassa ja hurraamassa, kun Israelin ilmavoimat pommittivat Gazaa. Mäki oli vaarallista aluetta. Sderot oli ollut pitkään intensiivisen rakettitulituksen kohteena, mikä on tehnyt kaupungin asukkaiden elämästä vaikeaa. Uuden Suomen mukaan kuvatoimisto EPA:n Sderotista välittämät kuvat eivät tue tanskalaislehden havaintoja yleisestä ilosta pommitusten aikana.
Ulkomaiden reaktiot

Valkoisen talon puhemies Josh Earnest tuomitsi erityisesti Hamasin rakettitulen.
Arabiliitto ja Yhdysvallat tukivat 15. heinäkuuta Egyptin tulitaukoesitystä. Hamas kuitenkin ilmoitti, ettei se ”aloita tulitaukoa ilman ’täyttä sopimusta’ Gazasta”.
YK:n turvallisuusneuvosto vaati taistelujen lopettamista.
Muun muassa Yhdysvallat ja Egypti etsivät neuvotteluratkaisua tulitauon aikaansaamiseksi.
YK:n turvallisuusneuvosto vaati 28. heinäkuuta alueelle välitöntä tulitaukoa humanitaarisen avun toimittamiseksi. Neuvosto vaatii erityisesti siviilikohteiden ja humanitaarista apua antavien kohteiden, mukaan lukien YK:n käyttämien rakennusten, kunnioittamista ja suojelemista.
Niin Euroopan unioni kuin Yhdysvallatkin ovat tuomitsivat 31. heinäkuuta Israelin kohtuuttoman voimankäytön siviilejä kohtaan. Bolivia on jopa luokitellut Israelin terroristivaltioksi.
Israelin armeija iskee ilmasta Gazassa sijaitsevaan taloon.
Palestiinalaistaistelijoiden ampuma Kassam-raketti on osunut taloon Beershebassa.
Nokia Lumia 822

| Nokia Lumia 822 |
| --- | --- |
Valmistaja:  Nokia
Julkaistu:  2012
Käyttöverkot:  CDMA 800/1900/2000, GSM 850/900/1800/1900, HSDPA 850/900/1900/2100, LTE 1700
Mitat:  127,8 × 68,4 × 11,2 mm
Paino:  141,6 g
Näytön kuvatarkkuus:  480 × 800
Värien lukumäärä:  16 000 000
Muisti:  sisäinen 16 Gt, MicroSD-muistikorttipaikka (tuki maks. 64 Gt korteille), 1 Gt RAM
Kamera:  8 MP (3 264 × 2 448) kaksois-LED-salamalla, Carl Zeiss-optiikalla ja automaattitarkennuksella
Radio:  ei
Musiikkisoitin:  kyllä
Valmiusaika:  maks. 254 h (2G), 400 h (3G)
Puheaika:  maks. 10 h 20 min (2G), 11 h 40 min (3G)
Käyttöjärjestelmä:  Windows Phone 8
Tiedonsiirto:  GPRS, EDGE, WLAN
Liitännät:  Bluetooth 3.1, USB
Infobox OKNimi-testi OK: 
Nokia Lumia 822 on Nokian vuonna 2012 julkaistu älypuhelin.
Ominaisuudet

ennakoiva tekstinsyöttö
äänikomennot
äänimuistiinpanot
kuvien- ja videonmuokkausohjelma
värit: musta, valkoinen, harmaa, punainen
Aiheesta muualla

Käyttöohjeet (Arkistoitu – Internet Archive) (englanniksi)
Oral Fixation Vol. 2

| Oral Fixation Vol>  2 Shakira |
| --- | --- | --- |

Studioalbumin tiedot
 Äänitetty : 2005
 Julkaistu: 2005
 Tuottaja(t): Shakira, Rick Rubin
 Tyylilaji: pop
 Kesto: 42.42
 Levy-yhtiö: Epic
Shakiran muut julkaisut
| Fijación Oral Vol. 1 2005 | Oral Fixation, vol. 2 2005 | Oral Fixation Volumes 1 & 2 2006 |
Singlet albumilta Oral Fixation Vol. 2
 ”Don’t Bother” Julkaistu: 11. lokakuuta 2005  ”Hips Don’t Lie” Julkaistu: 28. helmikuuta 2006  ”Illegal” Julkaistu: 14. marraskuuta 2006
Oral Fixation Vol. 2 on Shakiran järjestyksessä seitsemäs albumi. Se julkaistiin vuonna 2005. Albumilta on ilmestynyt kolme singleä: ”Don't Bother”, ”Hips Don't Lie” ja ”Illegal”. ”Hips Don't Lie” lisättiin levylle albumin uuteen painokseen.
Albumi julkaistiin samana vuonna kuin Shakiran espanjankielinen albumi Fijación Oral Vol. 1. Albumeja markkinoitiin osittain yhdessä. Oral Fixation Vol 2 -albumin kappale "Day and the Time" on englanninkielinen versio Fijacion Oral Vol 1 -albumin kappaleesta "Día Especial" ja "Something" kappaleesta "En Tus Pupilas".
Oral Fixation Vol 2. -albumi oli mukana myös Shakiran vuonna 2006 julkaistussa kolmen levyn setissä Oral Fixation Volumes 1&2. Oral Fixation Volumes 1&2 sisältää myös albumin Fijación Oral Vol. 1 sekä DVD:n.
Oral Fixation Vol 2 -albumin sanoitukset käsittelevät mm. ihmissuhteita ja yhteiskunnallisia asioita asioita. Kappale "Timor" ottaa kantaa Itä-Timorin tilanteeseen. Poliittisista kappaleista ”How do you do” ja ”Timor” on syntynyt kohua mm. Itä-Timorissa kappaleiden poliittisen ja uskonnollisen leiman takia.
Kappalelista > Alkuperäispainos

How Do You Do – 3.46
Don't Bother – 4.18
Illegal – 3.54 (feat. Carlos Santana)
The Day and the Time – 4.23 (feat. Gustavo Cerati)
Animal City – 3.17
Dreams for Plans – 4.04
Hey you – 4.11
Your Embrace – 3.34
Costume Makes the Clown  – 3.13
Something – 4.24
Timor – 3.32
Kappalelista > Uudelleenjulkaisu

How do you do – 3.47
Illegal – 3.57 (feat. Carlos Santana)
Hips Don't Lie – 3.40 (feat. Wyclef Jean)
Animal City – 3.18
Dont bother – 4.19
The day and the time – 4.25 (feat. Gustavo Cerati)
Dreams for plans – 4.04
Hey you – 4.11
Your embrace – 3.34
Costume makes the clown – 3.13
Something – 4.24
Timor – 3.33  (Indonesiassa It´s allright)
La Tortura – 3.37 (feat. Alejandro Sanz) (kertosäe englanniksi)
Singlet

Don't Bother
Hips Don't Lie (ft. Wyclef Jean)
Illegal (ft. Carlos Santana)
Shakira
| --- | --- |
Studioalbumit:   Magia  Peligro  Pies descalzos  ¿Dónde están los ladrones?  Laundry Service  Fijación Oral Vol. 1  Oral Fixation Vol. 2   She Wolf  Sale el Sol  Shakira  El Dorado  Las Mujeres Ya No Lloran 
Livealbumit:   MTV Unplugged  Live & Off the Record  Oral Fixation Tour  Live from Paris  Shakira in Concert: El Dorado World Tour 
Kokoelmat:   The Remixes  Grandes Éxitos  Oral Fixation Volumes 1 & 2 
EP:t:   Pepsi CD  Love in the Time of Cholera EP 
Singlet:   ”Magia”  ”Lejos De Tu Amor”  ”Esta Noche Voy Contigo”  ”Sueños”  ”Peligro”  ”Brujería”  ”Eres”  ”Tú Serás la Historia de Mi Vida”  ”¿Dónde Estás Corazón?”  ”Estoy Aquí”  ”Pies Descalzos, Sueños Blancos”  ”Un Poco de Amor”  ”Antología”  ”Se Quiere, Se Mata”  ”Ciega, Sordomuda”  ”Tú”  ”Inevitable”  ”No Creo”  ”Si Te Vas”  ”Octavo Día”  ”Ojos Así”  ”Moscas En La Casa”  ”No Creo” (live)  ”Whenever, Wherever” / ”Suerte”  ”Underneath Your Clothes”  ”Te Dejo Madrid”  ”Objection” (Tango) / ”Te Aviso, Te Anuncio” (Tango)  ”Que Me Quedes Tú”  ”Fool”  ”The One”  ”Poem To A Horse” (live)  ”La Tortura” (ft. Alejandro Sanz)  ”No” (ft. Gustavo Cerati)  ”Don't Bother”  ”Hips Don't Lie” (ft. Wyclef Jean)  ”Día de Enero”  ”La Pared”  ”Illegal” (ft. Carlos Santana)  ”Te Lo Agradezco, Pero No” (ft. Alejandro Sanz)  ”Beautiful Liar” (Beyoncé & Shakira)  ”Las de la Intuición” (2007)  ”Si Tú No Vuelves” (Miguel Bosé ft. Shakira)  ”Hay Amores”  ”She Wolf” / ”Loba”  ”Did It Again” / ”Lo Hecho Esta Hecho”  ”Give It up to Me” (ft. Lil Wayne)  ”Gypsy” / ”Gitana”  ”Waka Waka”  ”Loca” (ft. Dizzee Rascal) / ”Loca” (ft. El Cata)  ”Sale El Sol”  ”Rabiosa” (ft. Pitbull) / ”Rabiosa” (ft. El Cata)  ”Antes de las Seis”  ”Je L'Aime À Mourir”  ”Addicted To You”  ”Get It Started” (Pitbull ft. Shakira)  ”Dançando” (Ivete Sangalo ft. Shakira)  ”Can’t Remember to Forget You” (ft. Rihanna)  ”Empire”  ”Dare (La La La)”  ”Medicine” (ft. Blake Shelton)  ”Mi Verdad” (Maná ft. Shakira)  ”Try Everything”  ”La Bicicleta” (Carlos Vives & Shakira)  ”Chantaje” (ft. Maluma)  ”Deja Vu” (Prince Royce & Shakira)  ”Comme Moi” (Black M & Shakira)  ”Me Enamoré”  ”Perro Fiel” (ft. Nicky Jam)  ”Trap” (ft. Maluma)  ”Clandestino” (Shakira & Maluma)  ”Nada”  ”Tutu (Remix)” (Camilo, Shakira, Pedro Capó)  ”Me Gusta” (Shakira & Anuel AA)  ”Girl Like Me” (Black Eyed Peas & Shakira)  ”Don’t Wait Up”  ”Te Felicito” (ft. Rauw Alejandro) (2022)  ”Don't You Worry” (Black Eyed Peas, Shakira & David Guetta)  ”Monotonía” (Shakira & Ozuna)  ”Shakira: Bzrp Music Sessions, Vol. 53” (Bizarrap & Shakira)  ”TQG” (Karol G & Shakira)  ”Acróstico”  ”Copa Vacía” (ft. Manuel Turizo)  ”El Jefe” (ft. Fuerza Regida) 
DVD:t:   MTV Unplugged  Live & Off the Record  Oral Fixation Tour  Live from Paris  Shakira In Concert: El Dorado World Tour 
Muuta:  Diskografia
Njalan yliopisto

| Njalan yliopisto> Njala University |
| --- | --- |
Perustettu:  maaliskuu 1964
Tyyppi:  Julkinen
Rehtori:  professori Abu Sesay
Kansleri:  presidentti Ernest Bai Koroma
Opiskelijoita:  25 045
Sijainti:  Bo ja Njala, Moyamban piirikunta,  Sierra Leone
Sivusto:  njala.edu.sl
Njalan yliopisto (engl. Njala University) on julkinen yliopisto, joka sijaitsee Bossa ja Njalassa Moyamban piirikunnassa Sierra Leonessa. Se on maan toiseksi suurin yliopisto, suurimman ollessa Fourah Bay College. Njalan yliopisto on myös osa Sierra Leonen yliopistoa. Njalan yliopiston suurin kampus ja samalla pääkampus sijaitsee Sierra Leonen toiseksi suurimmassa kaupungissa Bossa. Toinen kampus sijaitsee Njalassa, Moyamban piirikunnassa.
Ouad Naga

| Ouad Naga واد الناقة |
| --- | --- |
 Ouad Naga
 Koordinaatit: 17°57′49″N, 15°31′15″W 
Valtio:  Mauritania
Alue:  Trarza
Departementti:  Ouad Naga
Hallinto:  
 – Asutustyyppi:  kaupunki
 – Hallinnon tyyppi:  kunta
Väkiluku (2013):  9 200
Infobox OKVirheellinen NIMI-arvo: 
Ouad Naga (arab. واد الناقة‎) on kaupunkikunta ja samannimisen departementin eli moughataan hallinnollinen keskus Trarzan alueella Mauritaniassa. Se sijaitsee maantie N3:n varrella 50 kilometriä maan pääkaupungista Nouakchottista itään. Kunnassa on 9 200 ja sen keskustaajamassa 4 200 asukasta (vuonna 2013, väestönlaskenta).
Ouad Nagan moughataan pinta-ala on 19 850 neliökilometriä. Siihen kuuluu kolme kuntaa: Awleigat, Elariya ja Ouad Naga. Vuonna 2013 moughataassa oli 23 700 asukasta.
Nasjonalmuseet for kunst, arkitektur og design

| Nasjonalmuseet |
| --- | --- |
 Museorakennus vuonna 2022.
Tyyppi:  kansallismuseo
Sijainti:  Oslo, Norja
Kotisivut:  https://www.nasjonalmuseet.no/
Nasjonalmuseet for kunst, arkitektur og design eli Nasjonalmuseet on Norjan kansallismuseo, joka sijaitsee Oslossa. Se koostuu aiemmin itsenäisistä museoista Arkitekturmuseet, Kunstindustrimuseet, Museet for samtidskunst, Nasjonalgalleriet ja Riksutstillinger. Museossa esitellään norjalaista taidetta, arkkitehtuuria ja muotoilua. Museon uusi päärakennus Pipervikan länsirannalla valmistui kesällä 2022.
Museolla on pysyvät näyttelyt, ja lisäksi sillä on vaihtuvia näyttelyitä joissa esitellään muualta lainattuja teoksia.
Museon johtaja on Ingrid Røynesdal, joka aloitti tehtävässä vuonna 2023.
Uusi museorakennus

Vuonna 2022 valmistuneen suunnitellun rakennuksen on suunnitellut arkkitehtitoimisto Kleihues + Schuwerk. Siihen siirtyivät kaikki aiemmin omissa rakennuksissaan toimineet museot.
Aiemmat rakennukset

Nasjonalgalleriet vuodelta 1882.
Nykytaiteen museon rakennus oli Norjan pankin entinen rakennus Bankplassenilla Oslossa.
Nasjonalmuseet - Arkitektur.
Kunstindustrimuseet.
Object Relations Technique

Object Relations Technique eli ORT on projektiivisiin testeihin kuuluva psykologinen tutkimusmenetelmä. Sitä käytetään persoonallisuuden ja erityisesti objektisuhteiden tutkimuksen välineenä.
Testissä tutkittavalla esitetään kaksitoista kuvaa, joissa esiintyy epäselviä ihmishahmoja. TAT-testin tavoin tutkittavaa pyydetään kertomaan, mitä kuvissa on tapahtunut, tapahtuu ja tulee tapahtumaan.
Koska testissä esitettävät kuvat ovat epäselviä ja tulkinnanvaraisia, testin teoria olettaa, että tutkittava projisoi kuviin oman persoonallisuutensa piirteitä, kuten psykoanalyysin teoriaan kuuluvia objektisuhteita, ahdistuksiaan ja puolustusmekanismejaan. Tämä voidaan sitten päätellä tutkittavan antamista vastauksista.
Testin julkaisi englantilainen psykologi Herbert Phillipson 1950-luvulla.
Naringeniini

| naringeniini |
| --- | --- |


Tunnisteet
IUPAC-nimi:  (2S)-5,7-dihydroksi-2-(4-hydroksifenyyli)-2,3-dihydrokromen-4-oni
CAS-numero:  480-41-1
PubChem CID:  439246
SMILES:  C1C(OC2=CC(=CC(=C2C1=O)O)O)C3=CC=C(C=C3)O
Ominaisuudet
Molekyylikaava:  C15H12O5
Moolimassa:  272,253 g/mol
Sulamispiste:  251 °C
Liukoisuus veteen:  Veteen 475 mg/l (25 °C) 
Naringeniini on flavonoidi, jota esiintyy runsaasti greipissä. Sillä voi olla eräiden lääkkeiden kanssa haitallisia yhteisvaikutuksia, joten greippiä tai sitä sisältäviä tuotteita ei pidä nauttia, jos käyttää lääkkeitä. Tunnettuja tällaisia lääkkeitä ovat ainakin verenpaine-, nukahtamis-, kolesteroli- ja reumalääkkeet. Naringeniini vaikuttaa maksan toimintaan ja sitä kautta se joko heikentää tai vahvistaa lääkkeen tehoa.
Sinänsä naringeniinilla on todettu myönteisiä vaikutuksia muun muassa viruksiin, mitä tutkitaan parhaillaanmilloin?.. Sen vaikutusta on tutkittu myös hiirillä, joilta puuttuu LDL-reseptori.
Aiheesta muualla

DrugBank: Naringenin (englanniksi)
Human Metabolome Database: Naringenin (englanniksi)
Kyoto Encyclopedia of Genes and Genomes (KEGG): Naringenin (englanniksi)
ChemBlink: Naringenin (englanniksi)
Liber Herbarum II: Luettelo naringetiinia sisältävistä kasveista
Dr. Duke's Phytochemical and Ethnobotanical Databases: Naringenin (englanniksi)
Mestarien liigan kausi 2015–2016

| Mestarien liiga 2015–2016 |
| --- | --- |

Joukkueiden määrä:  32 (78 karsijasta)
Ajankohta:  15. syyskuuta 2015 – 28. toukokuuta 2016 30. kesäkuuta – 26. elokuuta 2015 (karsinta)
Mestari:   Real Madrid
Toinen sija:   Atlético Madrid
Ottelut:  125
Maalit:  347 (2,78 per ottelu)
Paras maalintekijä:   Cristiano Ronaldo (16)
Yleisökeskiarvo:  40 915
  ← 2014–2015 :  2016–2017 → 
Mestarien liigan kausi 2015–2016 oli Mestarien liigan 24. kausi, ja Euroopan parhaiden joukkueiden kesken pelattavan jalkapallocupin 61. kausi. Puolustavana mestarina kauteen lähti espanjalainen Barcelona. Loppuottelu pelattiin 28. toukokuuta 2016 San Sirolla, joka sijaitsee Milanon kaupungissa Italiassa.
17. heinäkuuta 2014, UEFA:n hätäpaneelin pitämässä kokouksessa päätettiin, ettei venäläisiä ja ukrainalaisia joukkueita voida arpoa samaan alkulohkoon maiden välisen poliittisesti epävakaan tilanteen johdosta.
Sääntömuutokset

UEFA:n johtoryhmän pitämässä kokouksessa toukokuussa 2013 hyväksyttiin uudet sääntömuutokset koskien Mestarien liigaa, jotka otetaan käyttöön vaiheittain alkaen kaudesta 2015–2016 kauteen 2017–2018.
Hallitseva mestarijoukkue Eurooppa-liigasta saa paikan tulevan kauden Mestarien liigasta. Mikäli Mestarien liigan hallitseva mestari ei ole selvittänyt suoraa paikkaa lohkovaiheeseen kansallissarjan sijoitusten perusteella, Eurooppa-liigan hallitseva mestari aloittaa Mestarien liigan karsintojen pudotuskierrokselta.
Aikaisemmilla kausilla yhdestä jäsenmaasta Mestarien liigaan on enintään voinut osallistua neljä joukkuetta, mutta jatkossa tähän on mahdollista yhteensä viidellä joukkueella. Hallitseva Mestarien liigan tai Eurooppa-liigan mestari ei enää jatkossa peri kansallisessa sarjassa neljänneksi sijoittuneen (kolme suurinta jäsenmaata) paikkaa tilanteessa, jossa mestarijoukkue ei itse ole sijoittunut Mestarien liigaan oikeuttaville paikoille seuraavalle kaudelle. Mikäli sekä Mestarien liigan että Eurooppa-liigan mestarijoukkueet ovat samasta jäsenmaasta ja sijoittuvat kansallisessa sarjassa neljän parhaan ulkopuolelle, siirretään sarjassa neljänneksi sijoittunut Eurooppa-liigaan.
Joukkueiden jako

Mestareiden liigaan osallistuu yhteensä 78 joukkuetta UEFA:n 53 jäsenmaasta. Poikkeuksena Liechtenstein, jossa ei järjestetä kansallista mestaruussarjaa.
UEFA:n jäsenmaat pisteytettiin UEFA:n maapisterankingin mukaan, mikä määrittää sen montako joukkuetta kunkin maan jäsenliitosta pääsee Mestareiden liigaan. Pistelaskussa huomioidaan kausien 2009–2010 ja 2013–2014 välinen ajanjakso. Paikat Mestareiden liigassa jaettiin seuraavasti:
Liitot 1–3 saavat neljä paikkaa
Liitot 4–6 saavat kolme paikkaa
Liitot 7–15 saavat kaksi paikkaa
Liitot 16–54 (paitsi Liechtenstein) saavat yhden paikan
Joukkueiden jako > Maapisteranking

(EL) – Lisäpaikka hallitsevalle Eurooppa-liigan mestarille